**OBRAZLOŽENJE POLUGODIŠNJEG IZVJEŠTAJA O**

**OSTVARENJU PRIHODA/PRIMITAKA TE RASHODA/IZDATAKA OSTVARENIH IZVAN RIZNICE ZA 2024. GODINU**

Obrazloženje godišnjeg izvještaja o izvršenju financijskog plana za 2024. godinu se daje temeljem Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023).

**Djelokrug rada Zavoda za javno zdravstvo Šibensko kninske županije**

Zavod za javno zdravstvo Šibensko-kninske županije (dalje u tekstu: Zavod) je zdravstvena ustanova osnovana za trajno obavljanje javnozdravstvene djelatnosti na području Šibensko- kninske županije, a koja djelatnost je Zakonom o zdravstvenoj zaštiti utvrđena kao djelatnost od interesa za Republiku Hrvatsku. U svom sastavu objedinjuje rad stručnih službi iz slijedećih područja: epidemiologije, javnog zdravstva, školske i adolescentne medicine, mentalnog zdravlja i prevencije ovisnosti, mikrobiologije i parazitologije te zdravstvene ekologije i zaštite okoliša. Provodi niz preventivnih i javnozdravstvenih mjera za zaštitu zdravlja sveukupnog stanovništva na području Šibensko-kninske županije u cilju pružanja preventivne zdravstvene zaštite i promicanja zdravlja i to kroz specijalističko-konzilijarnu zaštitu i preventivne mjere.

Neki od ciljeva Zavoda su: smanjenje zaraznih i nezaraznih bolesti, produljenje životnog vijeka stanovništva, osiguranje kontinuiranog obavljanja zakonom propisane djelatnosti, smanjenje raširenosti zlouporabe droga kroz mjere primarne, sekundarne i tercijarne prevencije ovisnosti, smanjenje morbiditeta i mortaliteta kod raka debelog crijeva, raka dojke i raka grlića maternice putem mjera prevencije i promicanja zdravlja, uvođenje novih preventivnih aktivnosti uz osigurano financiranje, dobivanje novih potvrda i proširenje djelokruga rada, trajna edukacija zaposlenih zbog novih metoda rada, uvođenje znanstveno-istraživačkog i stručnog rada te potpuna informatizacija Zavoda.

Financijski izvještaji Zavoda za razdoblje 01. 01. - 30. 06. 2024. godine sastavljeni su u skladu sa Zakonom o proračunu (NN 144/21), Pravilnikom o proračunskom računovodstvu i Računskom planu (NN 124/14, 115/15, 87/16, 3/18 i 108/20) te Pravilnikom o financijskom izvještavanju u proračunskom računovodstvu (NN 37/22).

**OBRAZLOŽENJE OPĆEG DIJELA POLUGODIŠNJEG IZVJEŠTAJA O**

**IZVRŠENJU FINANCIJSKOG PLANA ZA 2024. GODINU**

**Sažetak Računa prihoda i rashoda i računa financiranja:**

U sažetku Računa prihoda i rashoda je prikazano izvršenje financijskog plana za 2024. godinu čiji su podaci preuzeti iz PRRAS obrasca predanog u zakonskom roku sukladno Okružnici Ministarstva financija RH o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna JLP(R)S-a za razdoblje od 1. siječnja do 30. lipnja 2024. god.

Iz računa prihoda i rashoda i računa financiranja vidljivo je da je Zavoda za javno zdravstvo Šibensko-kninske županije poslovao u prvom polugodištu 2024. godine s manjkom u iznosu od 311.661,47 eura, a s obzirom na preneseni manjak poslovanja iz 2023. godine u iznosu od 786.972,09 eura, Zavod je u 2024.godini ostvario manjak u iznosu od 1.098.633,56 eura.

1. **PRIHODI POSLOVANJA**

U razdoblju od siječnja do lipnja 2024.godine ZZJZ Šibensko-kninske županije ostvario je prihode poslovanja u iznosu od **1.708.485,26 eura,** indeks 107, povećanje u odnosu na isto prošlogodišnje izvještajno razdoblje.

Do najvećih promjena prihoda dolazi na sljedećim stavkama:

**Pomoći iz inozemstva i od subjekata unutar općeg proračuna** iznose 65.379,82 eura, smanjenje u odnosu na isto prošlogodišnje izvještajno razdoblje. Do smanjenja prihoda dolazi zbog izostanka prihoda od prijenosa EU sredstava za provođenje projekata INTERREG - HEPSC-zdrava prehrana predškolske djece koji je završio u 2023.godini.

Tekuće pomoći temeljem prijenosa EU sredstava iznosi 65.379,82 eura, a odnosi se na tekuće pomoći od Hrvatskog zavoda za zapošljavanje - mjere za zapošljavanje dva pripravnika u iznosu od 45.688,08 eura (EU sredstava), te sredstva iz NPOO-a (Nacionalnog programa otpornosti i oporavka) iz kojeg se financiraju plaće dviju specijalizantica medicine Zavoda u iznosu od 19.691,74 eura (jedan ispostavljeni ZNS).

**Prihodi od imovine** u ovom izvještajnom razdoblju iznose 163,70, indeks 30,8. To su prihodi koji se odnose na prihode od financijske imovine, ovise o dinamici naplate potraživanja, a uključuju prihode od zateznih kamata - kamate naplaćene po pravomoćnim i ovršnim Rješenjima o ovrsi.

**Prihodi od upravnih i administrativnih pristojbi, pristojbi po posebnim propisima i naknadama** iznose 93.315,57 eura.

Odnose se na ostale nespomenute prihode koji uključuju prihode od pružanja usluga participacija, dopunskog zdravstvenog osiguranja, prihoda s naslova osiguranja i ostalih prihoda po posebnim propisima, a koja su povećana u ovom razdoblju zbog postepenog povećanja prihoda od strane HZZO-a, zbog velikog pritiska nastalog zbog povećanja plaća djelatnicima Zavoda donošenjem Uredbe o nazivima radnih mjesta, uvjetima za raspored i koeficijentima za obračun plaće u javnim službama koja je povećala plaće od ožujka 2024. godine.

**Prihodi od prodaje proizvoda i roba te pruženih usluga i prihodi od donacija** iznose 669.378,03 eura, povećanje prihoda u odnosu na isto razdoblje prošle godine kad su iznosili 572.869,75 eura. Do povećanja prihoda dolazi zbog turističke sezone, te povećanih prihoda od obavljanja redovnih djelatnosti Zavoda, a to su: obavljene mikrobiološke usluge, obavljene usluge ispitivanja zdravstvene ispravnosti namirnica, vode za piće i predmeta opće uporabe, obavljene usluge organiziranja tečajeva higijenskog minimuma, sanitarne iskaznice i pregledi.

**Prihodi iz nadležnog proračuna i od HZZO-a na temelju ugovornih obveza** iznose 795.151,69 eura.

Prihodi od HZZO-a na temelju ugovornih obveza iznose 795.151,69 eura, indeks 97, skoro na istoj su razini u odnosu na prošlogodišnje. Smanjenje prihoda za obavljene usluge testiranja na bolest COVID-19 putem uputnica i prestanak isplate dodatka na plaću ( covid nagrade) je nadoknadilo postepeno povećanje prihoda od HZZO-a za ugovorene timove i prihode od obavljenih usluga po osnovi obveznog zdravstvenog osiguranja također zbog donošenja Uredbe o nazivima radnih mjesta, uvjetima za raspored i koeficijentima za obračun plaće u javnim službama.

**Kazne, upravne mjere i ostali prihodi** iznose 85.096,45 eura, indeks 4.033.

Do povećanja prihoda dolazi zbog povrata ostatka duga od pravomoćne sudske presude (naplaćena glavnice iznosa i iznos zateznih kamata) od strane djelatnika Zavoda u iznosu od 83.017,13 eura.

1. **RASHODI POSLOVANJA**

Rashodi poslovanja u razdoblju od siječnja do lipnja 2024.godine iznose **2.020.147 eura**, bilježe povećanje u odnosu na prošlogodišnje razdoblje.

### Rashodi za zaposlene iznose 1.379.890,78 eura, bilježe povećanje, indeks 13, dok su isti rashodi u prošlogodišnjem razdoblju iznosili 1.020.889,10 eura , a čine ih rashodi za bruto plaće u iznosu od 1.120.733,35 eura, ostali rashodi za zaposlene u iznosu od 75.102,13 eura i doprinosi na plaće u iznosu od 184.055,30 eura. Na veliko povećanje iznosa potrebnog za plaće je utjecalo donošenje Uredbe o nazivima radnih mjesta, uvjetima za raspored i koeficijentima za obračun plaće u javnim službama „Nar. nov.“ br. 22/24 (26.2.2024.), koja je stupila na snagu za isplatu plaće od ožujka 2024.godine. Ovom Uredbom propisuju se nazivi radnih mjesta u javnim službama, klasifikacija radnih mjesta u pripadajući platni razred, koeficijenti za obračun plaće i stručni uvjeti koji moraju biti ispunjeni prilikom zapošljavanja na propisana radna mjesta.

**Materijalni rashodi** iznose 635.871,34 eura, na skoro istoj razini su u odnosu na prošlogodišnje u istom izvještajnom razdoblju, a uključuju:

* naknade troškova zaposlenima u iznosu od 30.644,80 eura – veći su, povećanje nastaje za troškove službenih putovanja (potrebno stručno usavršavanje zaposlenika), troškova prijevoza i naknada za odvojeni život (specijalizanti medicine).
* rashode za materijal i energiju u iznosu od 420.457,19 eura – manji su, u odnosu na prošlogodišnje u istom izvještajnom razdoblju, zbog manje potrošnje materijala vezanog uz testiranje na bolest COVID-19,
* rashode za usluge u iznosu od 176.710,58 eura – na skoro istoj su razini u odnosu na prošlogodišnje.
* ostale nespomenute rashode poslovanja u iznosu od 8.058,77 eura, a koji su na sličnoj razini u odnosu na prošlogodišnje razdoblje.

**Financijski rashodi** iznose 2.832,14 eura, a odnose se na bankarske usluge i usluge platnog prometa.

**RASHODI ZA NABAVU NEFINANCIJSKE IMOVINE** iznose1.552,47 eura.

Zavod je od ulaganja u nefinancijsku imovinu imao samo nabavu neophodne imovine – nabava jednog printera (134,99 eura) i nabava kolona (za Odjel zdravstvene ekologije u iznosu od 1.417,48 eura), nabava radi obavljanja redovnog poslovanja i dotrajalosti i kvara postojeće opreme.

**POSEBANI IZVJEŠTAJI U POLUGODIŠNJEM IZVJEŠTAJU O IZVRŠENJU FINANCIJSKOG PLANA PRORAČUNSKOG I IZVANPRPRAČUNSKOG KORISNIKA ZA 2024. GODINU**

**4.1. Izvještaj o zaduživanju na domaćem i stranom tržištu novca i kapitala**

* **Zavod se nije zaduživao na domaćem i stranom tržištu novca i kapitala,**

**te nema navedenog izvještaja.**

Šibenik, 30.srpnja 2024.

Klasa: 400-04/2024-01/11

Broj: 2182-26-07-01-24-1

Ravnateljica:

 Diana Dulibić, dipl.iur.